Det har længe været planlagt, at Alka Superligaens andenplads, AaB, den 30. januar skal møde den tyske kultklub FC St. Pauli som optakt til forårsæsonen. Kampen skulle oprindeligt være blevet spillet på  Edmund-Plambeck Stadion nord for Hamborg, men nu er opgøret blevet flyttet til St. Paulis legendariske hjemmebane, Millerntor, med plads til knap 30.000 tilskuere. - Der er endnu ikke endelig afklaring i forhold til billetsalg til udebaneafsnittet for tilrejsende AaB-fans, men information følger om dette hurtigst muligt, skriver AaB på deres hjemmeside. Kampen på Millerntor spilles klokken 14.00.

Referat:
AaB's testkamp mod tyske St. Pauli er blevet flyttet til kultklubbens hjemmebane i Hamborg.